APSPRIEDES NOTEIKUMI
ATKLĀTAM KONKURSAM
SIA “Limbažu slimnīca” Neatliekamās medicīniskās palīdzības un uzņemšanas nodaļas būvprojekta izstrāde un autoruzraudzība
iepirkuma identifikācijas numurs LIMB 2026/2 

[bookmark: _Hlk124155481]SIA “Limbažu slimnīca” iepirkumu komisija saskaņā ar Publisko iepirkumu likuma 18. panta 2. daļu. rīko apspriedi par plānotā atklātā konkursa  “SIA “Limbažu slimnīca” Neatliekamās medicīniskās palīdzības un uzņemšanas nodaļas būvprojekta izstrādi un autoruzraudzību”, iepirkuma identifikācijas numurs LIMB 2026/2, nolikumā iekļaujamo informāciju.
[bookmark: _Hlk161715595]Konkurss tiek veikts Eiropas Reģionālās attīstības fonda projekta Nr.4.1.1.1/2/24/I/018 “Ieguldījumi Limbažu slimnīcas infrastruktūrā” 2.kārta” ietvaros.

1. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus dokumentācijas pilnveidei, kā arī noskaidrot reālo tirgus situāciju un noteiktu samērīgu prasību līmeni attiecībā pret pastāvošo piedāvājumu, un nodrošinot maksimālu konkurenci.
1. Iepirkuma priekšmets: SIA Limbažu slimnīca Neatliekamās medicīniskās palīdzības un uzņemšanas nodaļas būvprojekta izstrāde un autoruzraudzība.
2.1. Iepirkuma līguma izpildes vieta  - Klosteru iela 3, Limbaži, Limbažu novads. 
2.2. CPV kods: 71220000-6 (Arhitektūras projektēšanas pakalpojumi), 71248000-8 (Projekta un dokumentācijas uzraudzība).
2.3. Plānotais iepirkuma izsludināšanas laiks: 2026.gada marts.
2.4. Līguma izpildes termiņš:
2.4.1. būvprojekta izstrādei – 40 (četrdesmit) nedēļas  no iepirkuma līguma noslēgšanas dienas. Projekta izstrādes laikā ir ietverta t.sk. būvvaldes atzīme par projektēšanas nosacījumu izpildi saņemšanas Būvniecības informācijas sistēmā;
2.4.2. autoruzraudzībai – autoruzraudzība veicama visā būvdarbu izpildes laikā – no būvdarbu līguma noslēgšanas dienas līdz būves nodošanai ekspluatācijā. Plānotais būvdarbu izpildes laiks 6 (seši) mēneši no iepirkumu līguma noslēgšanas dienas. 
3.  Apspriedes norise: 
3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkumu procedūras pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām ir iespēja iepazīties ar tehniskās specifikācijas prasībām.
3.2. Iepirkuma komisija paziņojumu par apspriedi publicē Iepirkumu uzraudzības biroja Publikāciju vadības sistēma, savukārt apspriedes noteikumi tiek publicēti pasūtītāja pircēja profilā Elektronisko iepirkumu sistēmā.
3.3. Apspriedes norises laiks: Konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.

4. Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs priekšlikumus iesniedz Iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā. Pievienojot komentārus apspriedes ar piegādātājiem publikācijai Pasūtītāja pircēja profilā Elektronisko iepirkumu sistēmā  https://www.eis.gov.lv/EKEIS/Procurement /2522. 
4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
 
5. Priekšlikumu izskatīšanas kārtība:
5.1. Iepirkuma komisija ne vēlāk kā 5 (piecu) darba dienu laikā, pēc 3.3. punktā norādītā termiņa beigām, izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā, sagatavojot apspriedes ar piegādātājiem ziņojumu. 
5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējamu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā, priekšlikumi tiek iekļauti apspriedes ziņojumā. Pasūtītājs izsniedz apspriedes ziņojumu, neatklājot datus par apspriedes dalībniekiem, 3 (trīs) darba dienu laikā pēc pieprasījuma saņemšanas.

Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

	Pielikumā:
	1. Plānotās kvalifikācijas prasības uz 4 lapām;
2. Tehniskā specifikācija uz 5 lapām;
3. Veidlapa “Komentāri un/vai Ierosinājumi par plānoto iepirkuma procedūru” uz 1 lapas.






1. pielikums
atklāta konkursa “SIA “Limbažu slimnīca” Neatliekamās medicīniskās palīdzības un uzņemšanas nodaļas būvprojekta izstrāde un autoruzraudzība”, iepirkuma identifikācijas numurs LIMB 2026/2, apspriedes noteikumiem

PLĀNOTĀS KVALIFIKĀCIJAS PRASĪBAS
SIA “Limbažu slimnīca” iepirkumu komisija  atklāta konkursa “SIA “Limbažu slimnīca” Neatliekamās medicīniskās palīdzības un uzņemšanas nodaļas būvprojekta izstrāde un autoruzraudzība”, iepirkuma identifikācijas numurs LIMB 2026/2, nolikumā plāno šādas kvalifikācijas prasības:

	Pretendentu kvalifikācijas prasības
	Atlases dokumenti

	Atbilstība profesionālās darbības veikšanai

	Pretendents (apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	a) Ārvalstu pretendentam (komersantam) - komercdarbību reģistrējošas iestādes ārvalstīs izdotas reģistrācijas apliecības kopija vai cits līdzvērtīgs dokuments.
b) Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja piegādātāju apvienība tiks atzīta par atklāta konkursa uzvarētāju, tā reģistrēsies Komercreģistrā (vai pielīdzināmā iestādē ārvalstīs), vai noslēgs sabiedrības līgumu, vienojoties par apvienības dalībnieku atbildības sadalījumu ne vēlāk kā 10 dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu. Minēto termiņu var pagarināt, ja attiecīgais ārvalsts pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.
c) ja piedāvājumu iesniedz pretendents - fiziska persona ar patstāvīgās prakses tiesībām, tam ir jābūt reģistrētai saimnieciskajai darbībai normatīvajos aktos noteiktajā kārtībā līdz dienai, kad Pasūtītājs tiesīgs slēgt iepirkuma līgumu.
Attiecībā uz Latvijā reģistrētu pretendentu komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas.


	Pretendents (apakšuzņēmēji,  neatkarīgi no veicamo darbu apjoma, un katrs piegādātāju apvienības dalībnieks) Tehniskajās specifikācijās noteikto uzdevumu un prasību izpildei ir reģistrēts Latvijas Republikas Būvkomersantu reģistrā.  

Attiecībā uz ārvalstu Pretendentu, ja pretendents atzīts par pretendentu, kuram piešķirtas līguma slēgšanas tiesības, tam jāreģistrējas Latvijas Republikas Būvkomersantu reģistrā saskaņā ar Būvniecības likuma 22. pantu, norādot vismaz vienu reģistrētu atbilstošas darbības sfēras būvspeciālistu.

Reģistrācija Būvkomersantu reģistrā ir nepieciešama tikai tiem pretendentiem, piegādātāju apvienības dalībniekiem un apakšuzņēmējiem, kuri veiks tādus darbus, attiecībā uz kuriem šāda reģistrācija ir nepieciešama saskaņā ar normatīvajiem aktiem.
	a) Ārvalstu pretendentam - atbilstoša dokumenta kopija, ja attiecīgās valsts normatīvie tiesību akti paredz profesionālo reģistrāciju, vai cits līdzvērtīgs dokuments, vai pretendenta rakstveida apliecinājums, ka attiecīgās valsts normatīvie tiesību akti neparedz profesionālo reģistrāciju. Ārvalsts pretendents reģistrāciju var apliecināt arī norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu. Ārvalstu pretendents iesniedz apliecinājumu par tā apņemšanos reģistrēties Latvijas Republikas Būvkomersantu reģistrā četru mēnešu laikā no līguma noslēgšanas plus piecas darbadienas
b) Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja piegādātāju apvienība tiks atzīta par atklāta konkursa uzvarētāju, tā reģistrēsies Komercreģistrā (vai pielīdzināmā iestādē ārvalstīs), vai noslēgs sabiedrības līgumu, vienojoties par apvienības dalībnieku atbildības sadalījumu ne vēlāk kā 10 dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu. Minēto termiņu var pagarināt, ja attiecīgais ārvalsts pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.
c) ja piedāvājumu iesniedz pretendents - fiziska persona ar patstāvīgās prakses tiesībām, tam ir jābūt reģistrētai saimnieciskajai darbībai normatīvajos aktos noteiktajā kārtībā līdz dienai, kad Pasūtītājs tiesīgs slēgt iepirkuma līgumu.
Attiecībā uz Latvijā reģistrētu pretendentu komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas.

	[bookmark: _Hlk9497012]Tehniskās un profesionālās spējas

	[bookmark: __DdeLink__4421_2331727196]Pretendentam iepriekšējo 3 (trīs) gadu laikā (t.i. 2023., 2024., 2025. un 2026. gadā līdz piedāvājuma iesniegšanas brīdim vai īsākā laika periodā, ņemot vērā pretendenta dibināšanas vai darbības uzsākšanas laiku), ir vismaz 1 vismaz viena ēkas atjaunošanas, pārbūves vai jaunbūves būvniecības ieceres dokumentācijas izstrāde vismaz 150 m2 platībā, kurā iekļauti vides pieejamības risinājumi gan ēkā, gan pieguļošajā teritorijā, un autoruzraudzības veikšana, nodrošinot izstrādātā būvprojekta atbilstošu realizāciju dabā (būve nodota ekspluatācijā).

Būvniecības ieceres dokumentācija ir pilnībā pabeigta, saskaņotas un akceptēta (saņemta atzīme par projektēšanas nosacījumu izpildi) normatīvajos aktos noteiktajā kārtībā. Ārvalstu pretendentu gadījumā būvniecības ieceres dokumentācijai jābūt saskaņotai ārvalsts atbildīgajā institūcijā, ja to paredz attiecīgās ārvalsts normatīvie akti

Piezīme. Ja piedāvājumu iesniedz piegādātāju apvienība, tad vismaz vienam no visiem piegādātāju apvienības dalībniekiem ir jābūt nolikuma 2.1. punkta prasībai atbilstošai pieredzei. Ja piegādātāju apvienība minētās prasības izpildē ir balstījusies uz savu dalībnieku, tad, lai balstīšanās būtu pierādīta, šim personu apvienības dalībniekam līguma izpildē jāveic attiecīgie darbi.
	Pretendenta iepriekšējo 3 (trīs) gadu laikā līdz piedāvājumu iesniegšanas dienai (vai īsākā, ņemot vērā pretendenta dibināšanas vai darbības uzsākšanas laiku) veikto  darbu saraksts saskaņā ar pielikumā pievienoto veidlapu (nolikuma 5. pielikums), norādot objekta nosaukumu, objekta pasūtītāju nosaukumu, adresi un kontaktpersonu, darbu izpildes gadu/mēnesi, veikto darbu aprakstu, kas apliecina pretendenta atbilstību nolikuma izvirzītajai prasībai.
Ja pieredzes apliecinošie būvdarbi veikti citā valstī, jāiesniedz dokumentus, kas apliecina šo pieredzi. 

Vismaz 1 (viena) atsauksme, kurā tiek iekļauta pieprasītā informācija par pretendenta piedāvājumā norādīto projektu, kas atbilst šajā punktā izvirzītajām prasībām. Ja pretendentam objektīvi nav iespējams iegūt pasūtītāja atsauksmi, kas satur visu prasīto informāciju, tas var iesniegt citu dokumentāciju, no kuras ir secināms, ka pretendentam ir nepieciešamā pieredze, piemēram, pieņemšanas-nodošanas akti, saistību raksti u.c. dokumenti.
Komisija ir tiesīga pati pieprasīt informāciju no pasūtītāja.

	Pretendentam jānodrošina, ka līguma izpildē piedalās kvalificēts un pieredzējis personāls. Pretendents piesaista sekojošus speciālistus:
2.2.1. atbildīgais būvprojekta vadītājs, kuram ir spēkā esošs arhitekta prakses sertifikāts ēku projektēšanā vai ēku konstrukciju projektēšanā sertificēts būvspeciālists, kuram ir spēkā esošs attiecīgās jomas sertifikāts;
2.2.2. elektroietaišu sistēmu projektēšanā sertificēts projektētājs (līdz 1 kV), kuram ir spēkā esošs attiecīgās jomas sertifikāts;
2.2.3. ūdensapgādes un kanalizācijas sistēmu projektēšanā sertificēts projektētājs, kuram ir  spēkā esošs attiecīgās jomas sertifikāts;
2.2.4. siltumapgādes ventilācijas un gaisa kondicionēšanas sistēmu projektēšanā sertificēts projektētājs, kuram ir  spēkā esošs attiecīgās jomas sertifikāts;
2.2.5. elektronisko sakaru sistēmu un tīklu projektēšanā sertificēts projektētājs, kuram ir  spēkā esošs attiecīgās jomas sertifikāts.

Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.

Piezīme. Pretendents nolikuma 2.2. punkta apakšpunktu prasību izpildei var izvirzīt (piedāvāt) vienu un to pašu speciālistu, ar nosacījumu, ka šim speciālistam ir atbilstoša kvalifikācija (sertifikāts), lai izpildītu visu to punktu prasības, kuru ietvaros speciālists tiek piedāvāts.
	[bookmark: _Hlk158968962]Lai apliecinātu nolikuma 2.2. punkta izpildi, pretendentam ir jāiesniedz projektētāju profesionālās kvalifikācija apliecinājums atbilstoši (nolikuma 5.pielikums) pievienotajai veidlapai. Ārvalstu speciālists var iesniegt citu līdzvērtīgu dokumentāciju.
Gadījumā, ja pretendenta norādītais speciālists nav pretendenta darbinieks, piedāvājumam pievienojams speciālista apliecinājums, ka gadījumā, ja ar pretendentu tiks noslēgts iepirkuma līgums, tas sniegs pakalpojumus līguma izpildes laikā.

Darbu izpildei nepieciešamais speciālists ir sertificēts atbilstoši Latvijas Republikas normatīvo aktu prasībām vai atbilstoši ārvalstu normatīvo aktu prasībām, un ir darba tiesiskās attiecībās ar Pretendentu vai tā norādītajiem apakšuzņēmējiem, vai ir parakstījis apliecinājumu par dalību līguma izpildē, ja pretendentam tiks piešķirtas iepirkuma līguma izpildes tiesības.

Ja ārvalsts speciālistam ir izsniegts būvspeciālista sertifikāts Latvijas Republikā, tad Pretendenta apliecinājums nav jāiesniedz.

Par būvprakses sertifikātu esamību iepirkuma komisijas pārliecinās būvniecības informācijas sistēmā (BIS).

Ja Pretendenta piedāvātais speciālists ir ārvalsts speciālists, Pretendents iesniedz apliecinājumu, ka tā piesaistītais ārvalstu speciālists ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī piegādātājam līguma slēgšanas tiesību piešķiršanas gadījumā ir jāiesniedz informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.

	Pretendents pakalpojuma veikšanai var piesaistīt apakšuzņēmējus.	
	Ja pretendents ir piesaistījis apakšuzņēmējus, kuru sniedzamo pakalpojumu vērtība ir vismaz 10 000 euro, ir jānorāda šis apakšuzņēmējs, katram šādam apakšuzņēmējam izpildei nododamā iepirkuma līguma daļa, šo darbu apjoms euro (saskaņā ar nolikuma __.pielikumu), kā arī apakšuzņēmēja apliecinājums par gatavību veikt šos darbus, gadījumā, ja pretendents tiks atzīts par konkursa uzvarētāju (saskaņā ar nolikuma __.pielikumu).

	Pretendents var balstīties uz apakšuzņēmēju vai citu personu spējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām. Šādā gadījumā pretendents pierāda, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Ja pretendents savas kvalifikācijas atbilstības apliecināšanai balstās uz citas personas iespējām, piedāvājumam jāpievieno personas, uz kuras iespējām pretendents balstās.



Papildus iepirkuma dokumentācijā tiks paredzēti visi Publisko iepirkumu likumā paredzētie pretendentu izslēgšanas nosacījumi.



2. pielikums
atklāta konkursa “SIA “Limbažu slimnīca” Neatliekamās medicīniskās palīdzības un uzņemšanas nodaļas būvprojekta izstrāde un autoruzraudzība”, iepirkuma identifikācijas numurs LIMB 2026/2, apspriedes noteikumiem

   TEHNISKĀ SPECIFIKĀCIJA
Sabiedrības ar ierobežotu atbildību “Limbažu slimnīca” neatliekamās palīdzības un uzņemšanas nodaļas būvprojekta izstrāde un autoruzraudzība

1. Objekta apraksts un plānotie nosacījumi:
1.1. Pilsētbūvnieciskā situācija
Zemes gabals Klostera iela 3, Limbaži Limbažu novads, ir SIA “Limbažu slimnīca” zemes īpašums, un ēku un būvju īpašumam piesaistītās zemes platība ir 10054 m2 (kadastra apzīmējums 66010030033). Saskaņā ar Limbažu novada teritorijas plānojumu, zemes gabala atļautā izmantošana ir publisko iestāžu apbūves teritorija (S). Teritorija ir apbūvēta, tajā atrodas SIA “Limbažu slimnīca” slimnīcas ēkas vecais (kadastra apzīmējums 660100030033001) un jaunais (kadastra apzīmējums 660100030033006) korpuss, kas savstarpēji savienoti, kā arī  morga ēka (kadastra apzīmējums 660100030033003), slimnīcas ēka (kadastra apzīmējums 660100030033002)
Vienkāršotā atjaunošanas (pārbūves) platība ēkas jaunā korpusa 1.stāvā 92,2 m2 un piebūve  ar apbūves platību vismaz - 100m2. Plānotā neatliekamās palīdzības un uzņemšanas nodaļas kopējā platība vismaz 192,2 m2
1.2. Plānotās ārstniecības iestādes apraksts:
1.2.1. neatliekamās medicīniskās palīdzības un uzņemšanas nodaļa (turpmāk – NMP un UN) sniedz neatliekamo palīdzību pacientiem, kuri paši vēršas pēc palīdzības vai tie ir nogādāti ar neatliekamās medicīniskās palīdzības dienesta  (turpmāk NMPD) transportu. Atsevišķos gadījumos notiek pacienta īslaicīga novērošana un veselības stāvokļa stabilizēšana, un akūta vai plānveida uzņemšana stacionārā.

1.3. Prasības plānotajai teritorijai:
1.3.1. Atbilstoši plānotā objekta mērogam un funkcijai izstrādāt teritorijas risinājumus, paredzot visas funkcionāli nepieciešamās zonas – piebrauktuvi NMPD transportam, īstermiņa stāvlaukumus pacientu transportam. Teritoriju paredzēt izgaismotu.
1.3.2. Teritorijā paredzēt: 
1.3.2.1. pieejamai cilvēkiem ar funkcionāliem traucējumiem,  tā var būt veidota ar tiešu izeju no ēkas.  
1.3.2.2. Paredzēt īstermiņa auto stāvlaukuma izveidi apmeklētājiem. Velo novietnes paredzēt pie centrālās ieejas ēkā.
1.3.2.3. Paredzēt vismaz divas ieejas - galvenā ieeja apmeklētājiem un iebrauktuve –operatīvā transporta piekļuvei. Abas plūsmas nodalīt, lai nekrustotos. 
1.3.2.4. Nodrošināt vides pieejamību cilvēkiem ar īpašām vajadzībām, ņemot vērā Vides pieejamības speciālista ieteikumus, ko apmaksā pasūtītājs.

1.4. Prasības ēkas projektēšanā un būvniecībā izmantojamiem materiāliem un telpu projektēšanai:
1.4.1. Ēkas projektēšanā izmantot videi draudzīgus un energoefektīvus materiālus, nodrošinot normatīvos noteiktos energoefektivitātes rādītāju.
1.4.2. Ēku paredzēt pieslēgt centralizētajām inženierkomunikācijām (ūdensapgāde un saimnieciskā kanalizācija, siltumapgāde). 
1.4.3. Paredzēt integrētu apkures, ventilācijas un dzesēšanas koncepciju, pielietojot gan pasīvas, gan aktīvas stratēģijas un komponentus. 
1.4.4. paredzēt energoefektīvos risinājumus atbilstoši Ministru Kabineta 2017.gada 20.jūnija noteikumu Nr.353 “Prasības zaļajam publiskajam iepirkumam un to piemērošanas kārtība” 1.pielikuma 8.2 un 6.1.daļā noteiktajām prasībām, tostarp paredzot atbilstošās prasības ventilācijai (paredzot iespēju izmantot arī pasīvo ventilāciju), izmantojamajiem apdares materiāliem, ūdeni taupošus ūdens apgādes risinājumus, energoefektīvu iekštelpu apgaismojumu.
1.4.5. Plānojot ventilācijas sistēmu jāņem vērā, lai gaisa plūsmas virziens – kopējā gaisa plūsma ēkā un telpās tiek virzīta no tīrām zonām uz netīrām zonām un svaigais gaiss tiek piegādāts uz telpu pietiekami efektīvā un lietderīgā veidā, novēršot tā potenciālo piesārņojumu katrā no gaisa plūsmas posmiem.
1.4.6. Dot priekšlikumus alternatīvās enerģijas izmantošanai. Prezentēt ar pamatotiem aprēķiniem. Telpās nodrošināt arī dabīgo vēdināšanu.
1.4.7. Paredzēt risinājumus AVK sistēmu monitoringam un attālinātai regulēšanai ar iespēju uzstādīt katrā telpā vēlamo temperatūru, koriģēt komforta režīmus.
1.4.8. Projektēt mēbeļu izvietojumu un to specifikāciju, iekārtu izvietojumu, zibens aizsardzības sistēma, signalizācijas un ugunsdrošības sistēmas, kā arī teritorijas un telpu video novērošana, pacientu novērošanas un izsaukumu sistēmu.
1.4.9. Projektā paredzēt pacientu gultu izvietojumu un attiecīgi konsoļu izvietošanu un to funkcionēšanai nepieciešamos pieslēgumus, kas ietver medicīnisko gāzu, elektriskās strāvas un vājstrāvas padevi līdz veselības aprūpes speciālista darba vietai. Tas nepieciešams, lai nodrošinātu vienmērīgu medicīnisko ierīču pārvaldību.
1.4.10. Telpu izmērs ir norādīts orientējošs, saglabājot plānoto apbūves platību vismaz 192,2 m2 apmērā. Plānojot telpas jāņem vērā tās plānoto funkcionalitāti un pieejamību cilvēkiem ar funkcionāliem traucējumiem. Kopējā NMP un UN.
1.4.11. Paredzēt UN un NMP nodaļā izeju uz liftu, kas nodrošina piekļuvi stacionāra nodaļām un diagnostikas kabinetiem 
1.4.12. Izstrādē ņemt vērā Būvju vispārīgo prasību būvnormatīvu LBN 200-21 atbilstoši personām ar funkcionāliem traucējumiem.
1.4.13. Iecere ēku telpām

	Nr. p.k.
	Telpas nosaukums
	Telpas apraksts  

	1. 
	Pacientu apskates telpa
	· Telpas platība  25-30 m2
· Telpās plānojums un durvju platums atbilstošs tam, lai iespējams telpā iebraukt ar guļratiem vai arī ir iespējams brīvi pārvietot gultu no telpas uz koridori.
· Telpā paredzētas 2 apskates vietas, kuras nodalītas ar viegli un funkcionāli lietojamu  stacionāriem aizslietņiem. Tie nepieciešamības gadījumā var tikt transformēti, nodrošinot brīvu nesadalītu telpu. 
· Paredzēt konsoļu izvietojumu un to pieslēgumus.
· Paredzēt ūdens pievada un kanalizācijas pieslēgumu.

	2. 
	Manipulāciju telpa (septiskā)
	· Telpas platība  15-17 m2
· Telpās plānojums un durvju platums atbilstošs tam, lai iespējams telpā iebraukt ar guļratiem vai arī ir iespējams brīvi pārvietot gultu no telpas uz koridori.
· Telpā paredzēts izvietot vienu manipulāciju galdu, papildus gaismas avotu – manipulāciju lampu. 
· Paredzēt ūdens pievada un kanalizācijas pieslēgumu
· Paredzēt mēbeļu izvietojumu, ņemot vērā telpas funkcionalitāti.  . 
· Paredzēt konsoļu izvietojumu un to pieslēgumus

	3. 
	Manipulāciju telpa (aseptiskā)
	· Telpas platība  15-17 m2
· Telpās plānojums un durvju platums atbilstošs tam, lai iespējams telpā iebraukt ar guļratiem vai arī ir iespējams brīvi pārvietot gultu no telpas uz koridori.
· Telpā paredzēts izvietot vienu manipulāciju galdu, papildus gaismas avotu – manipulāciju lampu.
· Paredzēt mēbeļu izvietojumu’, ņemot vērā telpas funkcionalitāti. 
· Paredzēt konsoļu izvietojumu un to pieslēgumus.
· Paredzēt ūdens pievada un kanalizācijas pieslēgumu .

	4. 
	Infekciju slimību izolators.
	· Telpa platība 15 m2
· Telpa, kurā plānots izvietot vienu gultu, konsoļu izvietojumu un to pieslēgumus  . 
· Ventilācijas sistēma.
· Telpā divas ieejas – viena no UN un NMP nodaļas puses. Pacientu ieeja no ārienes, neienākot UN un NMPD
· Paredzēt ūdens pievada un kanalizācijas pieslēgumu.
· Paredzēt atsevišķu dekontaminācijas telpu (telpas platība 5 m2), kurā ieeja no ārienes un izeja uz izolatoru un UN.

	5. 
	Telpa agresīvu pacientu izolēšanai un uzraudzībai.
	· Telpas platība ne vairāk kā 5 m2,
· Telpā nav pieejamu logu.
· Uz sienām paredzēt materiālu, kas novērš savainošanās risku pacientam. 
· Telpā paredzēta videonovērošana, kas pieslēgta veselības aprūpes specialistu darba vietai.
· Paredzēt kanalizācijas pieslēgumu.

	6. 
	Ārstu darba vieta
	· Telpas platība 10 m2
· Telpā plānot mēbeļu izvietojumu divām darba vietā, kas aprīkotas ar datoru un interneta pieslēgumu.
· Paredzēt ūdens pievada un kanalizācijas pieslēgumu izlietnes izvietošanai.

	7. 
	Māsas darba vieta
	· Telpas platība 15 m2; 
· Telpās plānojums un durvju platums atbilstošs tam, lai iespējams telpā iebraukt ar guļratiem vai arī ir iespējams brīvi pārvietot gultu no telpas uz koridori.
· Paredzēt ūdens pievada un kanalizācijas pieslēgumu
· Paredzēt mēbeļu izvietojumu, ņemot vērā telpas funkcionalitāti.  
· Darba vietā, kas aprīkotas ar datoru un interneta pieslēgumu
· Telpai jābūt tieši saistītai ar pacientu apskašu telpu.
Telpā iespēja izvietot vienu gultu pacienta novērošanai, ja  ir neskaidra diagnoze.
· konsoles izvietojumu un to pieslēgumus  

	8. 
	Personāla atpūtas telpa
	· Telpas platība 15 m2; 
· Paredzēt ūdens pievada un kanalizācijas pieslēgumu
· Paredzēt mēbeļu izvietojumu, ņemot vērā telpas funkcionalitāti.  

	9. 
	Tehniskās telpas
	Paredzēt ēkas ērtai funkcionēšanai nepieciešamās tehniskās telpas.

	10. 
	Higiēnas telpa
 (dušas)
	· Telpas platība 10 m2; 
· Telpās plānojums un durvju platums atbilstošs tam, lai iespējams telpā iebraukt ar guļratiem vai arī ir iespējams brīvi pārvietot gultu no telpas uz koridori.
· Paredzēt ūdens pievada un kanalizācijas pieslēgumu.

	11. 
	Personāla tualete
	-    Telpas platība 2 m2; 
-     Paredzēt ūdens pievada un kanalizācijas pieslēgumu.

	12. 
	Pacientu tualete
	-    Telpas platība 5,5 m2; 
-     Paredzēt ūdens pievada un kanalizācijas pieslēgumu.
· sanitārais mezgls katrai istabai. sanitārais mezgls personām ar funkcionāliem traucējumiem, tā minimālais izmērs ir 2,2 x 2,5 metri.
· jābūt pieejamai izsaukumu sistēmai, kura savienota ar māsas posteni.
· Durvīm viegli veramām, kuras atverot netraucē kustību gaitenī.

	13. 
	Ieejas mezgls
	
· Telpa pacientu uzgaidīšanai, 
· Māsas / reģistratora darba vieta, kura nav brīvi redzama pacientu informācija.
· . Darba vietā, kas aprīkotas ar datoru un interneta pieslēgumu un citu biroja tehniku.
· Paredzēt mēbeļu izvietojumu, ņemot vērā telpas funkcionalitāti.
· Telpās plānojums un durvju platums atbilstošs tam, lai iespējams telpā iebraukt ar guļratiem vai arī ir iespējams brīvi pārvietot gultu . 
· Paredzēt nišu apmeklētāju virsdrēbju novietošanai.



1.5. Citi nosacījumi:
1.5.1. Ēkai un teritorijai pēc objekta nodošanas ekspluatācijā ir jābūt ērti un efektīvi apsaimniekojamai.
1.5.2. Visām telpām jāatbilst spēkā esošajiem normatīvajiem aktiem.
1.5.3. Finanšu piedāvājumam pievienojamas apsaimniekošanas un būvniecības izmaksu provizoriskās izmaksas.
1.5.4. Izpildītājam projekta vizualizācija jānodrošina 3D formātā. 
1.5.5. Izpildītājs nodrošina ģeotehnisko izpēti.
1.5.6. Pasūtītājs nodrošinās Izpildītāju ar tehniskajiem noteikumiem un kadastrālo uzmērīšanas lietu.

1.6. Prasības autoruzraudzībai:
1.6.1. Pie projekta realizācijas nepieciešama autoruzraudzība, t.i. no būvdarbu līguma spēkā stāšanās dienas līdz objekta nodošanai ekspluatācijā. 
1.6.2. Pretendentam jāveic autoruzraudzība atbilstoši Būvniecības likuma un Ministru kabineta 2014.gada 19.augusta noteikumu Nr.500 “Vispārīgie būvnoteikumi” prasībām.
1.6.3. Būvdarbu laikā pretendenta atbildīgajam autoruzraugam ne retāk kā reizi divās nedēļās jāpiedalās būvniecības sanāksmēs.
1.6.4. Autoruzraugam jāierodas objektā pēc pasūtītāja vai būvuzrauga, vai būvdarbu vadītāja pieprasījuma.

1.7. Citi nosacījumi :
1.7.1. Izstrādājot projektu, ņemt vērā, ka objekta (ēka un teritorijas labiekārtošana) būvniecības izmaksas nepārsniedz  2000 euro/m2 bez PVN .
1.7.2. ēkai un teritorijai pēc objekta nodošanas ekspluatācijā ir jābūt ērti un efektīvi apsaimniekojamai.

*telpu programma projektēšanas laikā, saskaņojot ar Pasūtītāju, var tikt precizēta.

	Pielikumā:
	1. Tehniskā specifikācija/ darba uzdevums būvprojektēšanas darbiem un autoruzraudzībai uz 14 lapām;
2. Ēkas kadastrālās uzmērīšanas lieta uz 14 lapām;
3. Tehniskās apsekošanas atzinums uz 23 lapām;
4. Uzņemšanas plāns uz 1 lapas;
5. Zemes robežu plāns uz 2 lapām;
6. Zemes grāmatu apliecība uz 2 lapām.




Tehniskā specifikācija aktualizēta 11.02.2026


3. pielikums
atklāta konkursa “SIA “Limbažu slimnīca” Neatliekamās medicīniskās palīdzības un uzņemšanas nodaļas būvprojekta izstrāde un autoruzraudzība”, iepirkuma identifikācijas numurs LIMB 2026/2, apspriedes noteikumiem


Komentāri un/vai Ierosinājumi
par plānotās iepirkuma procedūras 
tehniskās specifikācijas, kvalifikācijas prasībām

1. Plānotās Kvalifikācijas prasības
	Nr. p.k.
	Kvalifikācijas prasības prasības
	Komentārs
	Priekšlikums

	
	
	
	

	
	
	
	



1. Plānotās Tehniskās specifikācijas prasības
	Nr. p.k.
	Tehniskās specifikācijas prasības
	Komentārs
	Priekšlikums

	
	
	
	

	
	
	
	



1. Citi komentāri un/vai ierosinājumi
	Nr. p.k.
	Komentārs
	Priekšlikums

	
	
	

	
	
	



	Pasūtītājs lūdz ieinteresētos piegādātājus iesniegt komentārus un/vai priekšlikumus par tehnisko specifikāciju (projektēšanas uzdevumu), kvalifikācijas prasībām, aizpildot šo Komentāru un ierosinājumu formu un iesniegt pircēja profilā Elektronisko iepirkumu sistēmā - https://www.eis.gov.lv/EKEIS/Procurement /2522 .


